Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé
Paragraph Index: 300

2005. évi Beszámolónkban részletesen szóltunk egy a magyar országgyûlési biztosi intézmény történetében mind ez idáig példa nélküli kezdeményezésünkrõl: az ún. amicus curiae levélrõl. Az ott leírtak rövid felelevenítéseképpen: e levél olyan szakmai dokumentum, amelyet az antidiszkriminációs joganyag egyes bonyolult, a magyar jogi tradíciók alapján nehezen értelmezhetõ fogalmainak, rendelkezésének megvilágítása céljából készítettünk, nemzetközi és európai uniós szakértõi dokumentumokra, bírósági döntésekre és ajánlásokra támaszkodva. (A dokumentumot teljes terjedelmében közétettük a 2005. évi Beszámoló 2. számú függelékében.) E szakmai anyag elkészítésére az sarkallt minket, hogy a sajtóban figyelmesek lettünk egy ügyre, amelynek az volt a tárgya, vajon megvalósult-e a cigány tanulók jogellenes elkülönítése, illetve hátrányos megkülönböztetése általános iskolai oktatásuk során. Az ügyben az Esélyt a Hátrányos Helyzetû Gyermekeknek Alapítvány keresetet nyújtott be Miskolc Megyei Jogú Város Önkormányzata ellen az egyenlõ bánásmód követelménye megsértésének megállapítása iránt. Értesültünk arról, hogy – mivel az elsõfokú bíróság a felperes keresetét elutasította – a felperes az elsõfokú ítélettel szemben fellebbezéssel élt a Debreceni Ítélõtáblánál. A sajtóhírek alapján az ügy meglehetõsen összetettnek tûnt, láthatóan a hátrányos megkülönböztetéssel kapcsolatos – a hazai jogban meglehetõsen új – jogszabályok és jogi fogalmak komplex értelmezését tette szükségessé. Az elkészült anyagot egy levél kíséretében eljuttattuk a Debreceni Ítélõtábla elnökéhez, felhíva figyelmét arra, hogy célunk nem más, mint szakmai segítséget nyújtani ahhoz, hogy pártatlan és befolyástól mentes, az Európai Unió jogával is összhangban álló ítélet szülessen az egyenlõ bánásmód érvényesítésével összefüggõ ügyekben. 2007/67/II. szám 33 Rideg integrációról beszélünk abban az esetben, ha csupán egy fizikai térbe kerülnek a különbözõ szocio-kulturális hátterû gyermekek anélkül, hogy megfelelõ pedagógiai módszerek alkalmazásával, befogadó légkör kialakításával tényleges együtt tanulásuk, együtt haladásuk feltételei megteremtõdnének. A rideg integráció valójában az osztályon, csoporton belüli kirekesztõdéssel azonos. A dokumentum elkészítésére alapot adó peres ügyet 2006. június 9-én a Debreceni Ítélõtábla tárgyalta másodfokon. A hallgatóság soraiban munkatársunk is jelen volt a tárgyaláson. A tárgyaláson mind az eljáró bíró, mind pedig a felperes hivatkozott az amicus curiae levélben foglaltakra, és – az elsõfokú bíróság ítéletét részben megváltoztató – jogerõs ítélet egyes részeiben az abban foglalt jogértelmezési logika is felfedezhetõ. 34 Nagy örömünkre szolgált, hogy kívülállóként is pártatlan, de hasznos szereplõivé válhattunk egy olyan ügynek, amelyben Magyarországon elsõként került sor az egyenlõ bánásmód elvének érvényesítésével kapcsolatos számos fogalom, rendelkezés értelmezésére. III. A kisebbségek a médiában

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes